มีอาการเจ็บร้อนๆ แน่นหน้าอกด้านซ้าย ไปหาทั้งโรงพยาบาล และคลีนิค ตรวจคลื่นไฟฟ้าหัวใจแล้วปกติดี ตรวจปอดและเจาะเลือดแล้วปกติทุกอย่าง วินิจฉัยว่าเป็นกรดไหลย้อนเพราะอาการมักเป็นหลังการทานอาหาร ผลตรวจออกมาเป็นแบบนี้แล้วสามารถสบายใจเรื่องโรคที่เกี่ยวกับหัวใจได้เลยไหมครับ
สวัสดีค่ะ อาการเจ็บหน้าอก สามารถเกิดได้จากหลายสาเหตุตั้งแต่โรคหัวใจและหลอดเลือด โรคปอด โรคกล้ามเนื้อเอ็นกระดูก ระบบทางเดินอาหาร-สาเหตุที่เกี่ยวกับโรคหัวใจที่พบบ่อย ได้แก่ โรคกล้ามหัวใจตายหรือขาดเลือด เป็นโรคที่พบบ่อย โดยเฉพาะผู้ที่มีอายุมาก มีโรคประจำตัวเป็นเบาหวาน ไขมันในเลือดสูง ความดันโลหิตสูง สูบบุหรี่ ในภาวะนี้ผู้ป่วยจะมีอาการเจ็บแน่นหน้าอกตรงกลางหรือด้านซ้าย เจ็บเหมือนมีอะไรบีบรัด เหงื่อออก ถ้าออกแรงจะเป็นมากขึ้น-สาเหตุที่เกี่ยวกับโรคปอด เช่น เยื่อหุ้มปอดอักเสบ จะมีอาการเจ็บเวลาหายใจเข้าออก ไอ จาม เป็นต้น-สาเหตุที่เกี่ยวกับทางเดินอาหาร เช่น โรคกระเพาะอาหารอักเสบ จะมีอาการแสบร้อนที่ลิ้นปี่ บางคนมีอาการแสบร้อนมาถึงหน้าอก บางคนจะรู้สึกเหมือนมีลมดัน บางคนจะมีอาการจุกมาที่คอได้ เป็นต้น-สาเหตุที่เกี่ยวกับกล้ามเนื้อเอ็นกระดูกที่บริเวณหน้าอก เช่น กล้ามเนื้ออักเสบ กระดูกอ่อนบริเวณหน้าอกอักเสบ อาการเจ็บจะเป็นมากขึ้นเวลาใช้กล้ามเนื้อบริเวณนี้ อาจจะเป็นการขยับ การกดหน้าอก หรือหายใจเข้าออกแล้วเจ็บมากขึ้นจากที่ เล่ามา ถือว่าได้รับการตรวจที่ค่อนข้างละเอียดพอควรค่ะ ดังนั้นแนะนำให้ทำตามที่แพทย์ผู้ดูแลแนะนำนะคะสามารถอ่านเพิ่มเติมได้ที่นี่ค่ะ